CELEX: C2006/048/67
Language: sk
Date: 2006-02-25 00:00:00
Title: Vec T-395/05: Žaloba podaná  31. októbra 2005  – Multikauf/ÚHVT

25.2.2006   
            
            
               SK
            
            
               Úradný vestník Európskej únie
            
            
               C 48/34
            
         Žaloba podaná 31. októbra 2005 – Multikauf/ÚHVT
   (Vec T-395/05)
   (2006/C 48/67)
   Jazyk žaloby: nemčina
   Účastníci konania
   
      Žalobkyňa: Multikauf Warenhandelsgesellschaft mbH (Krailing, Nemecko) (v zastúpení: M. Bahmann, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Demo Holding S. A. (Luxemburg, Luxembursko)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 20. júna 2005 – doručené prostredníctvom DHL procesnému zástupcovi žalobkyne 31. augusta 2005 – v odvolacom konaní R 895/2004-1,
            
         
               —
            
            
               zamietnuť námietku proti zápisu ochrannej známky Spoločenstva 1841121 „webmulti“ podanú 18. septembra treťou stranou prostredníctvom jej procesných zástupcov.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa
   
      Prihlasovaná ochranná známka: slovná ochranná známka „webmulti“ pre výrobky tried 3, 7, 8, 9, 16, 20, 21, 25 a 30 – prihláška č. 1 841 121
   
      Majiteľ skoršej ochrannej známky alebo označenia: Demo Holding S. A.
   
      Skoršia namietaná ochranná známka alebo označenie: národné a medzinárodné slovné a obrazové ochranné známky a ochranné známky Spoločenstva „WEB“ pre výrobky tried 3, 9 a 25
   
      Rozhodnutie námietkového oddelenia: námietke bolo vyhovené a prihláška pre niektoré prihlasované výrobky bola zamietnutá
   
      Rozhodnutie odvolacieho senátu: odvolanie žalobkyne bolo zamietnuté.
   
      Dôvody žaloby: skoršie ochranné známky neboli pre niektoré výrobky používané.